 เปิดศักราชใหม่ ช่อง 8 บวงสรวง ละคร เรือนสายสวาท
ประเดิมฤกษ์ความปังบวงสรวงกันตั้งแต่ต้นปีกันเลยทีเดียว สำหรับ ละครแนวดราม่าเข้มข้น เรื่อง เรือนสายสวาท ทางช่อง 8 นำโดย คุณเหน่ง-นงลักษณ์ งามโรจน์ กรรมการผู้จัดการ บ.อาร์.เอส.เทเลวิชั่น จำกัด และ คุณณณิญา พรหมเงิน ผู้อำนวยการสายงานละครโทรทัศน์ ช่อง 8 ร่วมด้วย ผู้จัดมากฝีมืออย่าง เอ๊ะ-อิศริยา สายสนั่น ได้นักแสดงมาร่วมประชันอารมณ์ครบรสอย่าง หยาด-หยาดทิพย์ราชปาล และ เขตต์ ฐานทัพ ที่มาร่วมงานด้วยกันครั้งแรก รวมถึงตัวแม่อย่าง แคทรียา อิงลิช ที่มาร่วมโผความปังในครั้งนี้ โดย ผู้จัด เอ๊ะ-อิศริยา สายสนั่น ถือฤกษ์ดี 09.19 น. ทำพิธีบวงสรวง พร้อมด้วยนักแสดงมากฝีมือที่ ตบเท้าเข้าร่วมงานพิธีบวงสรวงกันอย่างคับคั่งบรรยากาศในงานเต็มไปด้วยกองทัพสื่อมวลชน ที่มารอเก็บภาพกันแต่เช้า ถึงเวลาฤกษ์ดี เหล่านักแสดงเริ่มทยอยลงมาที่ลานพิธี งานนี้ทุกคนต่างรัวชัตเตอร์กันแทบไม่ทัน เพราะเปิดด้วยเซตนักแสดง นำทีมโดย เขตต์ ที่มาในชุดหล่อเนี้ยบ ควงมากับภรรยาทั้งสามทั้ง หยาด-หยาดทิพย์ แคทรียา ที่มาในชุดสวยงามตระการตาเรียกว่าออร่าความสวยพุ่งทะยานมาแต่ไกล ตามมาติดๆ กับ พระเอกอย่าง ฟลุค-จิระ ด่านบวรเกียรติ พร้อม เอี๊ยง-สิทธา ที่ควงคู่มากับนางเอกสาวสวยอย่าง นนนี่-ณัฐชา ที่ดูแล้วเคมีของคู่นี้ก็เข้ากันไม่น้อยเลยทีเดียว ยังไม่หมดมาถึงคู่ของหนุ่มมังกร-ปภาวิน และ ชาช่า รามณรงค์ ที่เดินควงคู่กันตามมาติดๆ และเป็นการร่วมงานกันครั้งแรกอีกเช่นกันทำเอาสื่อมวลชน เรียกชื่อขอถ่ายรูปเสียงดังสนั่น เสริมด้วยทัพด้วยนักแสดงมากฝีมืออาทิ อู๋-นวพล ภูวดล จอย-นฤมล ไซมอนส์ หลิน-ณุศรา ประวันณา กิ๊ฟ อัญชิสา เลี่ยวไพโรจน์ ต่อ-เรืองฤทธิ์ วิสมล ฯลฯถือว่าละคร เรือนสายสวาท เป็นละครดราม่า ฟอร์มยักษ์น้ำดี ที่น่าจับตามอง เพราะออกอากาศไปตอนแรกก็เป็นที่พูดถึงสนั่นโซเชียล ถึงเรื่องความสนุก และความแซ่บ ที่เป็นลายเซ็นของช่อง 8 ส่งผลให้เรตติ้งปังตั้งแต่เริ่มเรื่อง และเรื่องราวความสนุกนี้จะลงเอยอย่างไร ติดตามได้ใน ละคร เรือนสายสวาท ทุกวันจันทร์-พฤหัสบดี เวลา 18.40 ทางช่อง 8
ประเดิมฤกษ์ความปังบวงสรวงกันตั้งแต่ต้นปีกันเลยทีเดียว สำหรับ ละครแนวดราม่าเข้มข้น เรื่อง เรือนสายสวาท ถือฤกษ์ดี 09.19 น. ทำพิธีบวงสรวง พร้อมด้วยนักแสดงมากฝีมือ
เรือนสายสวาท,นิยาย,งานบวงสรวง,ช่อง 8,ละคร